text: Væbnet røveri mod lokal købmand: Truede med kniv
  17 juli 2016 kl. 04.59
  Politiet efterlyser en ældre bil efter et væbnet røveri mod Dagli'Brugsen i Kliplev.
  Dagli'Brugsen i Kliplev blev lørdag aften klokken 19.57 udsat for røveri.
  Den maskerede røver truede med en kniv personalet til at udlevere penge, hvorefter han stak af til fods. Syd- og Sønderjyllands Politi formoder dog, at han derefter kørte væk i en bil, som nu er efterlyst. Det drejer sig om en ældre grøn VW Polo med røde forskærme. Bilen har stjålne nummerplader med det tyske registreringsnummer SL OW321.
  Gerningsmanden beskrives som cirka 175 centimeter høj. Han var iført grå bukser, lyseblå jakke, og sorte sko.
  Dagli'Brugsen i Kliplev har nu to gange inden for bare et år været udsat for væbnet røveri.
  
  